“ทรัมป์” ชนะขาด! หุ้นทั่วโลกกังวลนโยบายศก.แดงเถือกถ้วนหน้า
“ทรัมป์” ชนะขาดลอย! นั่งเก้าอี้ประธานาธิบดีสหรัฐฯ หุ้นทั่วโลกกังวลนโยบายศก.แดงเถือกถ้วนหน้า
9 พ.ย. 2559

ผู้สื่อข่าวรายงานผลการเลือกตั้งประธานาธิบดีสหรัฐ นายดอนัลด์ ทรัมป์ ชนะการเลือกตั้งเป็นที่เรียบร้อย ด้วยคะแนน 276 ส่วนคะแนนของ นางฮิลลารี คลินตัน อยู่ที่ 218 คะแนน

 
ขณะที่ ดาวน์โจนส์ฟิวเจอร์ส ณ เวลา 14.30 น. อยู่ที่ 17,766.00 จุด ปรับลง 519 จุด หรือ 2.84% จากภาคเช้าร่วงกว่า 730.00 จุด ทั้งนี้ดาวน์โจนส์ฟิวเจอร์ส ลดช่วงลบลงเนื่องจากมีความชัดเจนทางการเมือง หลังผลเลือกตั้งออกมาอย่างเป็นทางการ
ด้าน ตลาดหุ้นไทยเปิดตลาดภาคบ่าย ณ เวลา 14.30 น. อยู่ที่ 1,495.82 จุด ปรับตัวลง 14.02 จุด หรือ 0.93% ด้วยมูลค่าซื้อขาย 5.64 หมื่นล้านบาท ส่วนตลาดหุ้นภูมิภาคส่วนใหญ่ปรับตัวอยู่ในแดนลบ
โดย ดัชนี NIKKEI 225 ตลาดหุ้นญี่ปุ่นอยู่ที่ 16,251.54 จุด ลดลง 919.84 จุด, ดัชนี SSE Composite ตลาดหุ้นจีนอยู่ที่ 3,128.37 จุด ลดลง 19.52 จุด, ดัชนี HSI ตลาดหุ้นฮ่องกงอยู่ที่ 22,320.10 จุด ลดลง 589.37 จุด, ดัชนี TAIEX ตลาดหุ้นไต้หวันอยู่ที่ 8,943.20 จุด ลดลง 274.23 จุด, ดัชนี KOSPI ตลาดหุ้นเกาหลีใต้อยู่ที่ 1,958.38 จุด ลดลง 45 จุด, ดัชนี FTSE STI ตลาดหุ้นสิงคโปร์อยู่ที่ 2,778.84 จุด ลดลง 41.40 จุด, ดัชนี FBMKLCI ตลาดหุ้นมาเลเซียอยู่ที่ 1,642.90 จุด ลดลง 20.92 จุด